CELEX: 32004R1424
Language: fi
Date: 2004-08-06 00:00:00
Title: Komission asetus (EY) N:o 1424/2004, annettu 6 päivänä elokuuta 2004, A/B- ja C-tariffikiintiöissä yhteisöön tuotavien banaanimäärien vahvistamisesta vuoden 2004 neljänneksi vuosineljännekseksi

7.8.2004   
            
            
               FI
            
            
               Euroopan unionin virallinen lehti
            
            
               L 262/3
            
         
      KOMISSION ASETUS (EY) N:o 1424/2004,
   annettu 6 päivänä elokuuta 2004,
   A/B- ja C-tariffikiintiöissä yhteisöön tuotavien banaanimäärien vahvistamisesta vuoden 2004 neljänneksi vuosineljännekseksi
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon banaanialan yhteisestä markkinajärjestelystä 13 päivänä helmikuuta 1993 annetun neuvoston asetuksen (ETY) N:o 404/93 (1) ja erityisesti sen 20 artiklan,
   sekä katsoo seuraavaa:
   
               (1)
            
            
               Komission asetuksessa (EY) N:o 896/2001 (2) vahvistetaan neuvoston asetuksen (ETY) N:o 404/93 soveltamista koskevat yksityiskohtaiset säännöt banaanien tuontia yhtei söön koskevan menettelyn osalta. On tarpeen määritellä asetuksen (ETY) N:o 404/93 18 artiklassa säädetyissä A/B- ja C-tariffikiintiöissä vuoden 2004 viimeisenä vuosineljänneksenä jäljellä olevat tuontimäärät.
            
         
               (2)
            
            
               A/B- ja C-tariffikiintiöissä vuoden 2004 neljäntenä vuosineljänneksenä jäljellä olevat tuontimäärät olisi määriteltävä ottaen huomioon sekä asetuksen (ETY) N:o 404/93 18 artiklassa säädettyjen tariffikiintiöiden määrät että vuoden 2004 kolmen ensimmäisen vuosineljänneksen osalta myönnetyt tuontitodistukset. Kyseisten määrien määrittämiseen perinteisille toimijoille sovelletaan kuitenkin väliaikaisesti asetuksen (EY) N:o 896/2001 säännöksistä poikkeamisesta banaanien tuontitariffikiintiöiden kunkin perinteisen toimijan viitemäärään sovellettavien mukautuskertoimien osalta vuonna 2004 19 päivänä marraskuuta 2003 annetun komission asetuksen (EY) N:o 2036/2003 (3) 1 artiklan säännöksiä.
            
         
               (3)
            
            
               Koska tämän asetuksen on oltava voimassa ennen vuoden 2004 neljättä vuosineljännestä koskevien tuontitodistushakemusten jättämisajan alkua, sen olisi tultava voimaan välittömästi.
            
         
               (4)
            
            
               Tässä asetuksessa säädetyt toimenpiteet ovat banaanien hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   1.   Vuoden 2004 neljäntenä vuosineljänneksenä tariffikiintiössä käytettävissä olevat banaanien tuontimäärät vahvistetaan tämän asetuksen liitteessä.
   2.   Vuoden 2004 neljäntenä vuosineljänneksenä sellaisissa A/B- ja C-tariffikiintiöihin jätetyissä tuontitodistushakemuksissa mainittu kokonaismäärä,
   
               a)
            
            
               jotka on jättänyt perinteinen toimija, ei voi olla suurempi kuin toimijalle asetuksen (EY) N:o 896/2001 4 ja 5 artiklan mukaisesti vahvistetun viitemäärän ja vuoden 2004 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus;
            
         
               b)
            
            
               jotka on jättänyt ei-perinteinen toimija, ei voi olla suurempi kuin toimijalle asetuksen (EY) N:o 896/2001 9 artiklan 3 kohdan mukaisesti määritellyn ja tiedoksi annetun vuosittaisen määrän ja vuoden 2004 kolmen ensimmäisen vuosineljänneksen osalta myönnetyissä tuontitodistuksissa mainittujen määrien välinen erotus.
            
         Hylkäämisen uhalla tuontitodistushakemuksen mukana on oltava jäljennös tuontitodistuksista, jotka on myönnetty toimijalle vuoden 2004 aiempien vuosineljännesten osalta.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä elokuuta 2004.
      
         
            Komission puolesta
         
         Franz FISCHLER
         
         
            Komission jäsen
         
      
   
   
      (1)  EYVL L 47, 25.2.1993, s. 1. Asetus sellaisena kuin se on viimeksi muutettuna vuoden 2003 liittymisasiakirjalla.
   
      (2)  EYVL L 126, 8.5.2001, s. 6. Asetus sellaisena kuin se on viimeksi muutettuna asetuksella (EY) N:o 838/2004 (EUVL L 127, 29.4.2004, s. 52).
   
      (3)  EUVL L 302, 20.11.2003, s. 7.
   
      LIITE
      Tariffikiintiössä vuoden 2004 neljäntenä vuosineljänneksenä käytettävissä olevat banaanimäärät toimijaluokittain
      
                  (tonnia, nettopaino)
               
            
                  Tariffikiintiö
               
               
                  Toimijaluokka
               
               
                  Määrä
               
            
                  A/B
               
               
                  Perinteinen
               
               
                  590 229,525
               
            
                  Ei-perinteinen
               
               
                  95 204,274
               
            
                  C
               
               
                  Perinteinen
               
               
                  116 157,069
               
            
                  Ei-perinteinen
               
               
                  14 171,526